《次韵彦高占雪》
宋代·刘著

天秋鼓南风，雪海飘暮雪。
三春犹冱寒，九夏那苦热。
土圭测中犹，尝闻先儒说。
穷发多异宜，泥古诚亦拙。
吴侯擅六艺，名宦端不屑。
晚岁登泰山，蚤已探禹穴。
千岁可坐致，不待数旬月，
重阴畏坎陷，五阳欣夬决。
君子方履霜，渠肯蹈覆辙。
鸡豬与鱼蒜，幸可充朝餟。

作者简介：刘著（约公元1140年前后在世）字鹏南，舒州皖城（今安徽潜山）人。生卒年均不详，北宋宣、政年间（1111～1125）登进士第。入金任居州县甚久。年六十余，始入翰林，充修撰。后出守武遂，终于忻州刺史。皖有玉照乡，既老，号玉照老人，以示不忘其本。著善诗，与吴激常相酬答。《金史》无传，事见《中州集》卷二。词存一首。